Približne pred pol rokom som sa rozhodla používať len etickú kozmetiku. Ak ste sa s týmto pojmom ešte náhodou nestretli, tak etická kozmetika je kozmetikou netestovanou na zvieratách. Takéto výrobky sú označené logom "skákajúci zajačik" alebo na nich býva napísané "Not tested" a pod. Ak by ste si chceli zistiť, ktoré kozmetické firmy nevyužívajú testovanie na zvieratách, ľahko takéto zoznamy nájdete aj na internete.
https://www.lipstiq.com/2013/43969/top-10-beauty-brands-that-dont-test-on-animals
Postupne ako mi dochádzali jednotlivé kúsky mojej kozmetiky, začala som ich zamieňať za etické. Takáto kozmetika je väčšinou drahšia avšak pre mňa osobne to nebola až taká ťažká zmena, pretože nepoužívam dekoratívnu kozmetiku:). Dnes môžem spokojne povedať, že približne 90% mojej kozmetiky je tvorenej etickou kozmetikou.
Rozhodla som sa taktiež obohatiť svoju kozmetiku aj o vlastné kúsky. Samozrejme hneď na začiatku som sa nechcela pokúšať o nič zložité a tak ma napadlo, že by som si mohla vytvoriť svoj vlastný balzam na pery. Po krátkom hľadaní som zistila, že výroba balzamu nie je ani časovo ani finančne až tak náročná a tak približne po 15-minútach bol balzam na pery hotový :) Rada by som Vám teraz povedala, ako na to:
Kokosovo-medový balzam na pery♥
potrebujeme: 20g kozmetického včelieho vosku, 12g kokosového oleja, nádobky na balzam
postup: 1. V malom hrnci si dajte zovrieť vodu a potom nad vodnou parou nechajte v miske obe prísady rozpustiť.
2. Zmes dobre premiešajte a prelejte do pripravených nádobiek(tie si dobre vyumývajte a osušte).
3. Nechajte stuhnúť a vuala balzam na pery je hotový♥
Zatiaľ som vyskúšala len výrobu kokosovo-medového balzamu, ale po jeho minutí by som chcela vyskúšať aj iné druhy. Výroba je naozaj veľmi jednoduchá a nezaberie Vám ani veľa času. Určite odprúčam :)
Miška